ગાંધીનગર: ગૃહ રાજ્યમંત્રી પ્રદિપસિંહ જાડેજાએ કહ્યું કે, પદ્માવત ફિલ્મના પ્રસારણ સંદર્ભે સુપ્રિમ કોર્ટના વચગાળાના સ્ટે અંગે સંપૂર્ણ અદ્યયન બાદ આગળ કાર્યવાહી હાથ ધરાશે. મંત્રી જાડેજાએ પત્રકારો સાથેની વાતચીતમાં વધુમાં કહ્યું હતું કે, ગુજરાત રાજ્યના મુખ્યમંત્રી વિજયભાઇ રૂપાણીએ આ અગાઉ પણ પદ્માવતિ ફિલ્મના ગુજરાતમાં પ્રસારણ અંગે એક નોટીફિકેશન જાહેર કરીને ફિલ્મને દર્શાવવા અંગે પ્રતિબંધ લગાવ્યો હતો. તે પછી નિર્માતા દ્વારા ફિલ્મનું નામ બદલવામાં આવતા, પદ્માવત ફિલ્મને ગુજરાતમાં ન દર્શાવવા અંગે ફરીથી બીજી વખત સરકારે નોટીફિકેશન પ્રસિધ્ધ કરેલ.